OpenLLM-France/wikimedia huggingface dataset:
# Ana Enriqueta Terán

Ana Enriqueta Terán (Valera, 4 de maig de 1918 - Valencia, 18 de desembre de 2017) va ser una poeta i diplomàtica veneçolana.

## Biografia

Les seves principals influències van ser els clàssics espanyols, com Luis de Góngora i Garcilaso de la Vega, i més tard la poesia francesa de Rimbaud i Baudelaire. Va pertànyer a la Generació del 18. La seva formació intel·lectual va començar amb la seva mare, Rosa Madrid Terán, qui la va posar en contacte amb els poetes clàssics, es va iniciar amb versos d'estricta mètrica i després va passar a la poesia lliure.
La seva obra poètica transcendeix el merament mètric, i es converteix en una veu pròpia seduïda per elements que voregen la nostàlgia, l'amor, la sensualitat i el paisatgisme andí. Va realitzar carrera diplomàtica a l'Uruguai (1946) i l'Argentina (1950).
El 1989 va ser guardonada amb el Premi Nacional de Literatura de Veneçuela. Aquest mateix any va rebre un doctorat honoris causa de la Universitat de Carabobo.
La seva casa al poble de Jajó (estat de Trujillo), on va viure durant 11 anys, actualment és el centre cultural Casa de Hablas, justament en honor de l'obra homònima de la sonetista. El centre funciona com a museu històric, donada les seves característiques arquitectòniques colonials, i el significat que guarda per a la població el fet que la poeta l'hagi pres com a inspiració en diversos dels seus llibres. En un dels seus salons Terán va tenir un taller d'alta costura, on ella mateixa va formar a moltes dones de la comunitat en la confecció tèxtil. Per la seva banda, les autoritats municipals de la seva ciutat natal van acordar batejar un teatre i una sala de concerts amb el nom de la poeta.

## La seva mort

El ministre del Poder Popular per a la Cultura, Ernesto Villegas, va informar que la poeta Ana Enriqueta Terán va morir a València (Veneçuela), als 99 anys. No es van informar les causes de la seva mort.

## Obra

* Al norte de la sangre (1946).
* Presencia terrena (1949).
* Verdor secreto (1949).
* De bosque a bosque (1970).
* El libro de los oficios (1975).
* Libro de Jajó (1980-1987).
* Música con pie de salmo (1985).
* Casa de hablas (1991).
* Alabatros (1992).
* Antología poética (2005).
* Construcciones sobre basamentos de niebla (Monte Ávila Editores, 2006).
* Piedra de habla (2014) Biblioteca Ayacucho.

## Referències

* ↑ «Ana Enriqueta Terán: "El mundo cambiaría si todos escribieran poesía"» (en castellà). El Universal, 05-05-2013.
* ↑ «Fallece la gran poeta venezolana Ana Enriqueta Terán» (en castellà). El Maracaibeño, 18-12-2017.
* ↑ «Poesía Venezolana: Caminos, Tendencias y Perspectivas por Gabriel Jiménez Emán» (en castellà). Acta literaria.
* ↑ «Ana Enrique Terán». Letralia.

## Enllaços externs

* «Poemas selectos de Ana Enriqueta Terán» (en castellà). Princeton Press.
* «Ana Enriqueta Terán» (en castellà). El poder de la palabra.
* «Pantin» (en castellà). Kalathos.
# Sredni Urgal

Sredni Urgal (en rus: Средний Ургал) és un poble del krai de Khabàrovsk, a Rússia, que el 2012 tenia 451 habitants. Pertany al districte rural de Verkhnebureïnski.

## Referències

* ↑ Четыре рабочих поселка потерял Хабаровский край Arxivat 2013-09-27 a Wayback Machine.
# Ryan Taylor

Ryan Anthony David Taylor (Liverpool, 19 d'agost del 1984) és un jugador anglès. Actualment juga al Newcastle United. És conegut per ser un especialista en jugades de pilota aturada. Sap xutar molt bé les faltes.

## Referències

* ↑ «Biography». Newcastle United F.C. Arxivat de l'original el 4 de setembre 2016. [Consulta: 4 desembre 2013].
# Pitodor de Tebes

Pitodor (grec antic: Πυθόδωρος, llatí: Pythodorus) fou un escultor grec nadiu de Tebes, del període arcaic.
Va fer una estàtua de la deessa Hera (ἄγαλμα ἀρχαῖον) en el temple dedicat a aquesta divinitat a la ciutat de Coronea. La deessa estava representada portant les sirenes als seus braços segons explica Pausànies.

## Referències

* ↑ «Pythodoros.18». A: Realencyclopädie der classischen Altertumswissenschaft.
* ↑ Pausànies, Descripció de Grècia IX. 34. § 2. s. 3.
* ↑ Pythodorus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 629
# Mali Maiak

Mali Maiak (en (ucraïnès): Малий Маяк, en rus: Малый Маяк) és un poble de la República Autònoma de Crimea a Ucraïna, que el 2014 tenia 2.298 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Arquitecte del Poble de l'URSS

El títol d'Arquitecte del Poble de l'URSS (en rus Народный архитектор СССР, Narodni arkhitèktor SSSR) va ser un títol de distinció soviètic creat per Leonid Bréjnev el 12 d'agost de 1967.
Era atorgat per la Presidència del Soviet Suprem de l'URSS. La seva atribució era feta pel Comitè Estatal de la Construcció de l'URSS, així com per la direcció del Sindicat d'Arquitectes de l'URSS. La denegació de la seva concessió només podia realitzar-se pel Soviet Suprem de l'URSS. Als nomenats "Arquitectes del Poble de l'URSS" se'ls concedia el diploma de la Presidència del Soviet Suprem, així com la insígnia i el certificat corresponents. Després de la dissolució de la Unió Soviètica el 1990, mitjançant Decret de la Presidència de la Federació Russa, s'establí el títol d'Arquitecte Meritori de la Federació Russa.
Era atorgada pels mèrits especials en el desenvolupament de l'arquitectura soviètica, l'activitat creativa destacada en el camp de l'urbanisme, en la creació dels moderns complexes civils, industrials i rurals, els edificis i les construccions que haguessin rebut el reconeixement nacional.
La insígnia penja a la dreta del pit, i s'instal·la pel damunt de la resta de títols i ordes, al costat de la insígnia d'Heroi de la Unió Soviètica.

## Disseny

Està fabricada en tombac daurat i té una forma quadrangular amb les puntes retorçades. Fa 22,5 mm per 23,5 mm.
A la part central hi ha la inscripció "Народный архитектор СССР " ("Arquitecte del Poble de l'URSS"), amb la falç i el martell a sota. Tot és en relleu, i les lletres són convexes.
Penja d'un galó de seda vermell, de 18 mm x 21 mm. La cinta s'uneix a la medalla amb un passador adornat amb branques de llorer.

## Vegeu també

* Artista del Poble de l'URSS (arts escèniques)
* Artista del Poble de l'URSS (arts plàstiques)
* Mestre del Poble de l'URSS
* Metge del Poble de l'URSS
# Ryan Thomas

Ryan Thomas (nascut el 5 de març de 1995) és un futbolista neozelandès que actualment juga com a davanter pel PEC Zwolle.

## Trajectòria esportiva

Thomas començà la seva carrera futbolística amb el Melville United de la ciutat neozelandesa de Hamilton. Allí hi va jugar fins al juliol de 2011 quan va ser transferit gratuïtament al Waikato FC del Campionat de Futbol de Nova Zelanda.
Va debutar amb el Waikato FC en un partit local contra l'Auckland City FC en què van perdre 5 a 1. Uns mesos després Thomas va marcar el seu primer gol en el futbol professional en un partit en què perderen 2 a 4 contra el Hawke's Bay United. Al llarg de la temporada en la lliga va jugar en un total de 12 partits.

## Referències

* ↑ (anglès) «Ryan Thomas – Player profile». Transfermarkt.co.uk. [Consulta: 24/03/2012.]
* ↑ (anglès) «Ryan Thomas – Player changes, player transfers». Transfermarkt.co.uk. [Consulta: 24/03/2012.]
* ↑ (anglès) Holloway, Bruce: «Auckland on top, Waikato show promise». Campionat de Futbol de Nova Zelanda. [Publicació: 23/10/2011.] [Consulta: 24/03/2012.]
* ↑ (anglès) Holloway, Bruce: «Playoff hopes brighten for Hawke's Bay». Campionat de Futbol de Nova Zelanda. [Publicació: 18/02/2012.] [Consulta: 24/03/2012.]
* ↑ (anglès) «Ryan Thomas – Special matches». Transfermarkt.co.uk. [Consulta: 24/03/2012.]
* ↑ (anglès) «Ryan Thomas – Performance data – 11/12». Transfermarkt.co.uk. [Consulta: 24/03/2012.]

## Vegeu també

* El futbol a Nova Zelanda

## Enllaços externs

* (anglès) Informació i estadístiques de Ryan Thomas a transfermarkt.co.uk
# Perdona nuestros pecados

Perdona nuestros pecados és una telenovela xilena que es va estrenar a Mega el 6 de març de 2017. La sèrie està creada per Pablo Illanes i escrita per Josefina Fernández. És protagonitzada per Mariana Di Girólamo, Mario Horton, Álvaro Rudolphy i Paola Volpato com a personatges principals.

## Referències

* ↑ Mega estrenó el adelanto de su nueva teleserie «Perdona nuestro pecados»
* ↑ Perdona Nuestros Pecados suma dos importantes actores a la historia
# Curtis Sittenfeld

Elisabet Curtis Sittenfeld (Cincinnati, 1975) és una escriptora estatunidenca. És autora de tres novel·les: Prep, The Man of My Dreams, i American Wife, així com un bon nombre de contes.

## Orígens

Sittenfeld nasqué l'1 de gener de 1975 a Cincinnati, a l'estat d'Ohio (Estats Units), sent la segona de quatre germans (tres noies i un noi) de la unió de Paul G. Sittenfeld, un assessor d'inversions, i Elizabeth C. Sittenfeld, una professora d'història de l'art a l'Escola Seven Hills, un centre privat de Cincinnati.
Va cursar a l'Escola Seven Hills fins al vuitè curs, per després cursar els estudis superiors a l'Escola Groton, un internat de Groton, a l'estat de Massachusetts, graduant-se el 1993. L'any 1992, l'estiu abans d'acabar els estudis va guanyar el premi de ficció de la revista Seventeen.
Es va matricular a la Universitat de Vassar a Poughkeepsie, Nova York, abans de passar a la Universitat Stanford a Palo Alto, Califòrnia. A Stanford, estudià Creació Literària, escriví articles pel periòdic de la universitat, i edità una revista setmanal d'art. Alhora, fou escollida com una de les universitàries de l'any, segons la revista Glamour.

## Enllaços externs

* (anglès) Curtis Sittenfeld - Lloc web oficial
# Mali Irguiz

El Mali Irguiz - (rus) Малый Иргиз - és un riu del sud-est de Rússia. Passa per les óblasts de Samara i Saràtov. És un afluent per l'esquerra del volga.
Té una llargària de 235 km i una conca de 3.900 km², amb un cabal mitjà de 6.4 m³/s. El Mali Irguiz neix prop de la frontera meridional de l'óblast de Samara. Uns 5 km més avall del seu naixement entra a l'óblast de Saràtov. Aquí el riu torça cap al sud fins a rebre les aigües del Txérnaia, moment en què pren direcció oest cap a l'estepa semiàrida. El riu desemboca en una badia de l'embassament de Saràtov.
El riu, de règim sobretot nival, roman glaçat de novembre a abril. El seu període de crescudes és a la primavera. El riu roman sec fins a 305 dies en grans parts del seu recorregut.
# Carnabont

Carnabont (en grec antic Καρναβών), va ser, segons la mitologia grega, un rei dels getes que va acollir amb hospitalitat Triptòlem quan aquest, seguint les instruccions de Demèter, recorria tots els indrets de la terra amb un carro tirat per dracs, i així donava a conèixer als homes el cultiu del blat.
Però després, Carnabont atacà Triptòlem i li matà un dels dracs que estiraven el carro. Hauria mort també a Triptòlem si no hagués intervingut Demèter, que el salvà i substituí el drac mort per un altre. Demèter va col·locar el rei enmig dels astres, on va quedar representat matant el drac que té a les mans.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 89. ISBN 9788496061972.
# Província Socialista Autònoma de Voivodina

La Província Socialista Autònoma de Voivodina (en serbocroat: Socijalistička Autonomna Pokrajina Vojvodina, transcrit en cirílic: Социјалистичка Аутономна Покрајина Војводина) va ser una de les dues províncies autònomes de la RS de Sèrbia dins la RFS de Iugoslàvia (l'altra és la Província Socialista Autònoma de Kosovo), entre 1945 i la desintegració de Iugoslàvia i incloïa el territori de Voivodina. Fins a l'any 1963 la província era anomenada Província Autònoma de Voivodina (en serbocroat: Autonomna Pokrajina Vojvodina, transcrit en cirílic: Аутономна Покрајина Војводина) i gaudia d'un nivell d'autonomia inferior.
# Maksim Iemelianitxev

Maksim Iemelianitxev, en rus Максим Емельянычев (Dzerzhinsk, 1988) és un director d'orquestra i clavicembalista rus.
De família musical, Iemelianitxev va estudiar música al Nizhny Novogorod Choral College del 1995 al 2003, on els seus professors van incloure M.A. Samorukova (direcció). Va continuar els estudis musicals al Balakirev State Music College de Nizhny Novogrod, on els seus professors van incloure V.G. Starynin (piano) i A.M. Skulsky (direcció). També va estudiar direcció amb Guennadi Rojdéstvenski al Conservatori Estatal de Moscou.
Iemelianitxev es va incorporar al conjunt d'instruments d'època Il Pomo d'Oro el 2011. Va convertir-se en director titular d'Il Pomo d'Oro el 2016. Ell i el conjunt han gravat comercialment per a Erato.
El març de 2018, Iemelianitxev va ser el primer convidat a la direcció de l'Scottish Chamber Orchestra (SCO), com a substitut d'emergència per a Robin Ticciati. A partir d'aquesta compareixença, el mes de maig de 2018, l'SCO va anunciar el nomenament de Iemelianitxev com a pròxim director principal, a partir de la temporada 2019-2020.

## Referències

* ↑ Fiona Maddocks «Joyce DiDonato: In War and Peace CD review – a heartfelt message». The Observer, 30-10-2016 [Consulta: 16 gener 2019].

## Enllaços externs

* Maksim Iemelianitxev a la web de Veronique Jourdain Artists Management
# Metod Doležil

Metod Doležil (Kunčice pod Ondřejníkem, 15 d'octubre de 1885 - Praga, 10 d'octubre de 1971) va ser un director de cor i professor de música.
Era fill d'un mestre va estudiar per primera vegada a l'Institut Pedagògic després de cursar el batxillerat a Olomouc (1896–1900). El van succeir estudis al Conservatori de Praga, dirigits per Vítězslav Novák i realització amb František Špilka. Després de tornar de la Primera Guerra Mundial, va fer classes al Conservatori i a la "Universitat Carolina de Praga". De 1912 a 1923 i de 1943 a 1946 va treballar com a director coral a l'Associació de professors de Praga ("Pěvecké sdružení pražských učitelek"). El seu llibre Intonace a elementární rytmus va ser publicat en diverses edicions (1922, 1942, 1947).

## Fonts

* České sbory – Metod Doležil
* Pěvecké sdružení pražských učitelek – Metod Doležil
* Pěvecké sdružení pražských učitelek – K šedesátinám Metoda Doležila 1945
# Ryan Toolson

Ryan Toolson (Gilbert, 21 de març de 1985) és un jugador de bàsquet nord-americà. Amb 1,93 m d'alçada, el seu lloc natural a la pista és el d'escorta. És cosí d'Andy Toolson i nebot de Danny Ainge, exjugadors professionals de bàsquet.

## Carrera esportiva

Es va formar a Utah Valley State de la lliga universitària nord-americana (NCAA), on va jugar tres temporades (2006-2009), abans de fitxar pel Pinar Karşıyaka de la lliga turca. El 2010 va donar el salt a la lliga italiana, fitxant pel Pallacanestro Treviso, i en el mes de març va sortir cedit al Sutor Basket Montegranaro. La temporada següent juga amb l'Aliaga Petkim turc, i el 2012 signa pel CB Gran Canària, ajufant a disputar per primera vegada en la història del club canari les semifinals de la Copa del Rei i del Playoff pel títol ACB. En el mes de juny de 2013 fitxa per l'Unicaja Màlaga. Dues temporades després fitxa pel Zenit Sant Petersburg. La temporada 2017-18 fitxa pel Istanbul BB, i després d'aquesta temporada a Turquia fitxa pel BAXI Manresa de la Lliga ACB.

## Referències

* ↑ Ryan Toolson jugador a l'ACB
* ↑ «Ryan Toolson, un tirador para BAXI Manresa» (en castellà). ACB, 12-07-2018 [Consulta: 6 gener 2019]. Arxivat 24 de desembre 2018 a Wayback Machine.
# Plandome Heights

Plandome Heights és una població dels Estats Units a l'estat de Nova York. Segons el cens del 2000 tenia 971 habitants.

## Demografia

Segons el cens del 2000, Plandome Heights tenia 971 habitants, 324 habitatges, i 268 famílies. La densitat de població era de 2.082,8 habitants per km².
Dels 324 habitatges en un 42% hi vivien nens de menys de 18 anys, en un 72,8% hi vivien parelles casades, en un 7,1% dones solteres, i en un 17% no eren unitats familiars. En el 15,1% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,33.
Per edats la població es repartia de la següent manera: un 28,6% tenia menys de 18 anys, un 5% entre 18 i 24, un 24,6% entre 25 i 44, un 27,8% de 45 a 60 i un 13,9% 65 anys o més.
L'edat mediana era de 40 anys. Per cada 100 dones de 18 o més anys hi havia 86,8 homes.
La renda mediana per habitatge era de 123.199 $ i la renda mediana per família de 142.088 $. Els homes tenien una renda mediana de 100.000 $ mentre que les dones 46.000 $. La renda per capita de la població era de 57.050 $. Entorn del 0,7% de les famílies i l'1,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plandome Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Plandome Heights». American Fact Finder. Oficina del Cens dels Estats Units, 12-01-2010.
# Mali Narín

Mali Narín (en rus: Малый Нарын) és un poble de la República de Buriàtia, a Rússia, segons el cens del 2010 tenia 238 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Província d'Agra

La província d'Agra fou una divisió administrativa de l'Imperi Mogol (una subah = província) una de les dotze unitats de la divisió original d'Akbar, la qual va agafar el nom de la ciutat d'Agra anomenada també Akbarabad.

## Història

L'obra històrica Ain-i-Akbari en dona diverses referències i diu que anava dels que després fou el districte de Gurgaon al districte de Cawnpore i del districte de Farrukhabad al Chanderi (al que fou el principat de Gwalior). La província va existir fins al final del segle xviii però localment van existir poder rajputs, jats, marathes i dels paixtus a Farrukhabad especialment als darrers cent anys.
La part oriental va passar als britànics el 1801 en part per cessió de nabab d'Oudh i en part per conquesta als marathes el 1803, i els territoris foren inclosos a la presidència de Bengala com a Províncies Cedides i Conquerides. Les Províncies del Nord-oest es van formar de fet el 1831 quan les Províncies Cedides i Conquerides foren separades de la presidència de Bengala. El 1833 es va crear en el seu lloc la presidència d'Agra, i es va nomenar un governador, però el 1835 es van cerar en el seu lloc les Províncies del Nord-oest que incloïen la mateixa àrea i el 1836 es va nomenar tinent governador. El nom de Províncies del Nord-oest fou canviat a Províncies Unides d'Agra i Oudh el 1904 i es va incorporar Oudh i part del Bundelkhand.

## Referències

Aquest article incorpora text de la Imperial Gazetteer of India, Oxford, Clarendon Press, 1908-1931
# Maksim Belkov

Maksim Ígorevitx Belkov (Ijevsk, Udmúrtia, 9 de gener de 1985) és un ciclista rus, professional des del 2009. Actualment corre al Team Katusha Alpecin.

## Biografia

En categories sub-23 es proclamà campió de Rússia de contrarellotge el 2006 i campió d'Europa el 2007. El 2009 debutà com a professional a l'equip ISD-Neri. El 2011 fitxà pel Vacansoleil-DCM, de l'UCI World Tour, passant el 2012 al Team Katusha. En el seu palmarès destaca una victòria d'etapa al Giro d'Itàlia de 2013 després d'imposar-se als seus companys d'escapada.

## Palmarès

* 2004
** 1r al Circuit Internacional de Caneva
* 2006
** Campió de Rússia de contrarellotge sub-23
** 1r al GP Industria e Commercio di San Vendemiano
* 2007
** Campió d'Europa en contrarellotge sub-23
* 2013
** Vencedor d'una etapa al Giro d'Itàlia

### Resultats al Giro d'Itàlia

* 2011. 101è de la classificació general
* 2013. Fora de control (18a etapa). Vencedor d'una etapa
* 2014. 90è de la classificació general
* 2015. 102è de la classificació general
* 2016. 116è de la classificació general
* 2017. 125è de la classificació general

### Resultats a la Volta a Espanya

* 2017. 134è de la classificació general

### Resultats al Giro d'Itàlia

* 2018. 127è de la classificació general

## Referències

* ↑ López-Egea, Sergi «Hesjedal es despenja i Wiggins torna a patir en els descensos del Giro». El Periódico de Catalunya, 12-05-2013 [Consulta: 17 maig 2013].
* ↑ «Etapa para Belkov y Nibali sigue líder». El Mundo Deportivo, 12-05-2013 [Consulta: 17 maig 2013].

## Enllaços externs

* Fitxa a sitiodeciclismo.net
# Matej Mugerli

Matej Mugerli (Nova Gorica, 17 de juny de 1981) és un ciclista eslovè, ja retirat, professional del 2002 al 2020. Durant la seva carrera va córrer, entre d'altres, als equips Liquigas–Bianchi, Perutnina Ptuj i Adria Mobil. En el seu palmarès destaca una victòria d'etapa a la Volta a Catalunya de 2006 i el Campionat nacional d'Eslovènia en ruta del 2014.
Una vegada retirat passà a dirigir l'equip Hrinkow Advarics.

## Palmarès

* 2003
** Vencedor d'una etapa al Giro del Veneto i de les Dolomites amateur
* 2004
** 1r al Gran Premi de la Indústria del marbre
** 1r al Giro del Friuli Venezia Giulia
** 1r a la Copa Fiera di Mercatale
** Vencedor de 2 etapes a la Volta de Rio de Janeiro
* 2006
** Vencedor d'una etapa a la Volta a Catalunya
* 2010
** Vencedor d'una etapa a la Volta a Sèrbia
** 1r a la Ljubljana-Zagreb
** 1r a la Viena-Lassnitzhöhe
* 2011
** Vencedor d'una etapa a la Volta a la Xina
* 2012
** 1r a la Poreč Trophy
** 1r al Banja Luka-Belgrad II
* 2013
** 1r a la Poreč Trophy
** 1r a la Istrian Spring Trophy i vencedor d'una etapa
** 1r a la Banja Luka-Belgrad II
** 1r a la Classic Beograd-Cacak
* 2014
** Campió d'Eslovènia en ruta
** 1r a l'Umag Trophy
** 1r al Gran Premi de la Indústria del marbre
* 2015
** Vencedor d'una etapa al Tour de Bretanya
* 2016
** 1r a la Poreč Trophy
** 1r a la Volta a Sèrbia i vencedor d'una etapa
** Vencedor d'una etapa a l'Istrian Spring Trophy
** Vencedor d'una etapa al Tour de l'Azerbaidjan
** Vencedor d'una etapa al Tour de Szeklerland
* 2017
** 1r a la Poreč Trophy
** 1r a la Istrian Spring Trophy i vencedor d'una etapa
** 1r al Gran Premi Kranj
** Vencedor d'una etapa al Tour de l'Azerbaidjan
** Vencedor d'una etapa a la Volta a Eslovàquia

### Resultats a la Volta a Espanya

* 2005. 99è de la classificació general.

### Resultats al Tour de França

* 2006. 119è de la classificació general

## Referències

* ↑ «CycleBase». [Consulta: 7 febrer 2023].
* ↑ ONLUS®, Museo del Ciclismo Associazione Culturale. «Museo del Ciclismo - Matej MUGERLI» (en italià). [Consulta: 7 febrer 2023].
* ↑ «HRINKOW ADVARICS» (en francès). [Consulta: 7 febrer 2023].
* ↑ «Hrinkow Advarics Cycleang». UCI.org. Union Cycliste Internationale. Arxivat de l'original el 13 febrer 2021. [Consulta: 13 febrer 2021].

## Enllaços externs

* Fitxa a sitiodeciclismo.net